钦定古今图书集成/明伦汇编/氏族典/第164卷 > 《廖用贤尚友录》 > 潘高
## 钦定古今图书集成/明伦汇编/氏族典/第164卷 > 《廖用贤尚友录》 > 潘高

按《山西通志》：“高，宁化人。弱冠登嘉靖壬辰进士，偕时
名贤讲道修德，视文与政不屑也。屡迁大理寺正，狱
无遁情，朝多美誉。以忤时宰，外转陕西参议。释冤均
赋，惩贪戢强。未几，竟罢归。凡持节莅晋者，交章以荐，
竟不果用。惟以博学雄才，多所著述云。”